《题风木堂卷》
明代·程本立

男儿徒食禄，亲没为谁荣。竟抱终天憾，深违爱日情。

九原双泪彻，万事一毫轻。最是堂前木，悲风日夜生。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。